Document ID: 31994R3077

KOMISSION ASETUS (EY) N:o 3077/94,
annettu 16 päivänä joulukuuta 1994,
asetuksista (ETY) N:o 441/88 ja (ETY) N:o 3105/88 poikkeamisesta alkoholin toimittamiselle Kreikan interventioelimelle viinivuonna 1993/1994 asetetun määräpäivän osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (EY) N:o 1891/94(2), ja erityisesti sen 35 artiklan 8 kohdan, 36 artiklan 6 kohdan ja 39 artiklan 9 kohdan,
sekä katsoo, että
komission asetuksen (ETY) N:o 441/88(3), sellaisena kuin se on viimeksi muutettuna asetuksella (EY) N:o 2587/94(4), 17 artiklan 1 kohdassa ja komission asetuksen (ETY) N:o 3105/88(5), sellaisena kuin se on viimeksi muutettuna asetuksella (ETY) N:o 3186/92(6), 13 artiklan 1 kohdassa säädetään 30 päivä marraskuuta 1994 päiväksi, jona tislaajan on viimeistään toimitettava vuonna 1993/1994 haltuun otettu alkoholi interventioelimelle; ottaen huomioon Kreikan interventioelimen vaikeudet saada heti käyttöönsä riittävät tilat Kreikan tislaajien tarjoamien suurien määrien varastoimiseksi; olisi kyseistä kahden kuukauden määräaikaa pidennettävä, jotta Kreikan hallintoviranomaisten olisi mahdollista vakiinnuttaa tilanne, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (ETY) N:o 441/88 17 artiklan 1 kohdassa ja asetuksen (ETY) N:o 3105/88 13 artiklan 1 kohdassa säädetään, Kreikan tislaajien on viinivuoden 1993/1994 osalta mahdollista toimittaa pakollisista tislauksista saatua alkoholia Kreikan interventioelimelle 31 päivään tammikuuta 1995 asti.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä joulukuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä joulukuuta 1994.

Labels: 3
18
17